open-index/open-wikipedia-markdown huggingface dataset:
Kulkuväylä

**Kulkuväylä** on kulkureitti, joka sijaitsee yleensä liikennöidyllä alueella. Kulkuväyliä ovat liikenneväylä, pihatie, pelastustiet, rakennuksille johtavat kulkuväylät ja esimerkiksi jalankulkuväylät asemilla. Liikenneväyliin liittyviä kulkuväyliä ovat myös jalkakäytävät ja suojatiet. 

Jalankulkijoiden kulkuväylien riittävä leveys riippuu paikasta. Kun otetaan huomioon liikuntavammaiset ja kulkuväylät pyritään tekemään heille esteettömiksi, kulkuväylien leveydelle ja näkyvyydelle on erityisiä vaatimuksia. Kulkuväylien näkyvyydellä on merkitystä myös näkövammaisten esteettömyydelle.

Rakennuksille johtavilla kulkureiteillä on joskus erilliset jalankulkuväylät ja ajoväylät, jotka erotetaan toisistaan näkyvällä tavalla. Jos piha-alueiden kulkuväylillä on jyrkänteitä, ne merkitään kaiteilla ja niiden alueella näkyvyyttä parannetaan valaistuksella. Kulkuväylä voi mennä esimerkiksi torin läpi, jolloin sen tulee näkyä selvästi. Esimerkiksi metroasemilla jalankulkuväylät ovat reunustettuja ja niihin on käytetty erityistä pinnoitetta, kuten betonilaatoitusta tai luonnonkivetystä. Jalankulku- ja pyöräilyväylät on erotettu alueilla, joissa niitä on runsaasti tai jos alueella on merkittävä määrä lapsia, vammaisia tai vanhuksia. Tällöin jalankulkuväylät ja pyöräilyväylät on erotettu toisistaan erotuskaistalla, joka voi olla kivipinnoitettu tai jolla voi olla pylväitä tai puita.

Liikenneväylillä sijaitsevien alikulkujen riittävä korkeus vaihtelee liikenteen mukaan 2,5 metristä 3 metriin. Tasoristeyksissä ja laituripoluilla käytetään joskus vammaisten kannalta esteettömiä ratkaisuja, jolloin käytetään erityisiä huomiomerkintöjä.

## Lähteet
Äänityksiä / Recordings 1963–1973

**Äänityksiä / Recording 1963-1973** on Erkki Kurenniemen albumi, joka julkaistiin vuonna 2003. Albumi sisältää Kurenniemen hyvin kokeellista musiikkia vuosilta 1963-1973. Albumi julkaistiin vuonna 2002 CD-levynä Love Recordsin toimesta. Vuonna 2022 Rolling Records julkaisi albumin vinyylilevylle numeroituna 300 kappaleen rajoitettuna painoksena.

## Kappaleet
Kaikki kappaleet säveltänyt Erkki Kurenniemi, ellei toisin mainita.

#
#
#
#
#
#
#
#
#
#
#

### Tuotanto
* Mika Tannila - albumin koonti ja sisäkannen tekstit
* Jarno Alho - vinyylimasterointi (Alho Audio Mastering, Tampere 2021)
* Timo Mänttäri - kansisuunnittelu
* Ensio Ilmonen - etukannen kuva (Lehtikuva)
* Silja Kudel - käännös

## Lähteet
Lyyra Virtanen

**Lyyra Virtanen** on suomalainen toimittaja. Hän on työskennellyt muun muassa *[[Iltalehti|Iltalehdessä]]* ja nuorten sisältöjen parissa Yle Kioskissa. Virtanen on toiminut myös seksuaali- ja sukupuolivähemmistöjen verkkolehti Kehrääjän päätoimittajana.

Virtanen on palkittu Setan Asiallisen tiedon omena -palkinnolla keväällä 2023.
## Lähteet
Curt Rice

**Curt Calvin Rice** (s. 21. heinäkuuta 1962 New York) on yhdysvaltalaissyntyinen norjalainen kielitieteilijä. Hän toimi Oslomet-yliopiston rehtorina vuosina 2014–2021 ja Norjan ympäristötieteen ja biologian yliopiston rehtorina 2021–2023. Rice väitteli tohtoriksi Texasin yliopistossa vuonna 1992 ja on asunut Norjassa 1990-luvulta lähtien. Hänet nimettiin vuonna 1998 Tromssan yliopiston kielitieteen professoriksi.
## Lähteet

## Aiheesta muualla
Anja-Liisa Alanko

**Anja-Liisa Alanko** (os. Roine, s. 11. helmikuuta 1945) on suomalainen eläkkeellä oleva rehtori ja kouluneuvos. Alanko työskenteli Helsingin Suomalaisen Yhteiskoulun rehtorina vuosina 1997-2009.

Alanko työskenteli SYK:ssa ranskan ja englannin lehtorina vuosina 1979-2009. SYK:sta tuli Suomen ensimmäinen International Baccalaureate -tutkintoa tarjoava lukio vuonna 1990 ja Alanko aloitti koulun IB-koordinaattorina vuonna 1991. Alanko toimi SYK:n apulaisrehtorina vuosina 1992-1997.

Alanko hoiti uransa aikana useita kansallisia ja kansainvälisiä opetusalan luottamustehtäviä. Hän on toiminut mm. Suomen ranskan opettajain yhdistyksen puheenjohtajana ja Yksityiskoulujen liiton hallituksen jäsenenä. Lisäksi Alanko on toiminut International Baccalaureate Organisation (IBO) -järjestössä useissa asiantuntija- ja luottamustehtävissä, mm. hallintoneuvoston varapuheenjohtajana sekä kansainvälisen rehtorineuvoston jäsenenä.

Alanko kirjoitti ylioppilaaksi Helsingin Suomalaisesta Yhteiskoulusta vuonna 1964. Hän valmistui vuonna 1970 filosofian maisteriksi Helsingin yliopistosta opiskeltuaan ranskan kieltä ja kirjallisuutta.

## Lähteet
Diana Muldaur

**Diana Muldaur** (s. 19. elokuuta 1938 New York, New York) on yhdysvaltalainen näyttelijä. Hän on näytellyt muun muassa televisiosarjoissa *[[Sheriffi McCloud]]*, *[[Star Trek – uusi sukupolvi]]* ja *[[L.A. Law]]*.

Muldaur aloitti näyttelijänuransa vuonna 1954 pienellä roolilla televisiosarjassa *The Secret Storm*. Tämän jälkeen hän näytteli pienissä rooleissa useissa televisiosarjoissa. Vuonna 1969 hän sai roolin sarjassa *The Survivors*, jossa hän näytteli kymmenessä jaksossa. Vuosina 1970–1977 hän näytteli TV-sarjassa *Sheriffi McCloud* 15 jaksossa Chris Coughlinin roolissa. Viimeksi hän on näytellyt ääninäyttelijänä *[[Batman (vuoden 1992 animaatiosarja)|Batman]]*-animaatiossa vuonna 1993.

Muldaur näytteli 1960-luvulla myös Broadwaylla kolmessa produktiossa.

Muldaur oli naimisissa kahdesti. Hänen esimmäinen miehensä James Mitchell Vickery kuoli vuonna 1979. Hän avioitui käsikirjoittaja Robert Dozierin kanssa 1981 ja avioliitto kesti tämän kuolemaan asti tammikuuhun 2012.

## Lähteet

## Aiheesta muualla

* 
* 
*
Scaramouche – säilän sankari

**Scaramouche – säilän sankari** on vuonna 1952 valmistunut seikkailuelokuva. Elokuva pohjautuu Rafael Sabatinin kirjoittamaan historialliseen seikkailuromaaniin Scaramouche. Elokuvan on ohjannut George Sidney, ja sen pääosissa ovat Stewart Granger, Janet Leigh, Eleanor Parker ja Mel Ferrer.

## Näyttelijät

## Aiheesta muualla
*
L'Écho du Sud

**L'Écho du Sud** on ranskalainen sanomalehti. Louis Cambrézy perusti sanomalehden vuonna 1929.

## Historia

13. huhtikuuta 1929 Louis Cambrézy, ranskalainen teollisuusmies, perusti Fianarantsoaan sanomalehden *L'Écho du Sud: organe des intérêts généraux du Sud de Madagascar*. Sen tarkoituksena oli ylläpitää sanomalehden toimintaa sen jälkeen, kun vuosi aiemmin *La Voix du Sud*, toinen Jules Thibierin Fianarantsoaan perustama sanomalehti, katosi.

Tämän sanomalehden ansiosta Louis Rollin, silloinen siirtokuntien ministeri, teki Louis Cambrézyn kunnialegioonan ritariksi vuonna 1935.

## Lähteet
Matti Olin

**Matti Eero Göran Olin** (27. elokuuta 1888 Kristiinankaupunki – 1. syyskuuta 1948) oli suomalainen arkkitehti.

Matti Olinin isä oli merikapteeni Johan Wilhelm Olin. Matti Olin pääsi ylioppilaaksi Kristiinankaupungin ruotsalaisesta yhteiskoulusta 1907 ja hän opiskeli sitten Teknillisessä korkeakoulussa vuoteen 1911 saakka. Arkkitehtitutkinnon hän suoritti Saksassa 1913. Hän teki opintomatkoja useisiin Euroopan maihin.

Olin oli työssä eräässä arkkitehtitoimistossa Pietarissa vuodesta 1913 alkaen. Hän tuli Suomen valtion palvelukseen 1916 ja vuonna 1917 hänet määrättiin lähtemään ensimmäisenä suomalaisena virkatehtävissä Petsamoon. Olin matkasi Petsamoon Arkangelin kautta ja hänen työtehtäväänsä kuului asemarakennuksen piirustusten teko Petsamoon suunniteltua rautatietä varten, joka ei kuitenkaan toteutunut. Venäjän vallankumouksen puhjettua Olinin työt Petsamossa keskeytyivät ja hän palasi Helsinkiin. Suomen sisällissodan aikana Olin lähetettiin muun muassa kuriirina valkoisten puolelle.

Vuonna 1920 Olin perusti oman arkkitehtitoimiston Helsinkiin, jonne hän suunnitteli useita asuinkerrostaloja 1920-luvulla. Olin toimi Helsingin Isännöitsijätoimisto Oy:n päällikkönä vuodesta 1930 alkaen. Hän omisti Svartvikin tilan Degerbyssä. Vuonna 1921 Olin julkaisi Petsamon matkansa kokemuksista muistelmakirjan *Petsamon muistoja*. Olin harrasti valokuvausta ja hänen kuviaan julkaistiin myös sanoma- ja aikakauslehdissä.

## Rakennuksia
* Kristiinankaupungin uuden hautausmaan kappeli. 1912 
* Villa Tallberga, Purjetuulenkuja 15, Laajasalo, Helsinki 1920-luvulla 

## Kirjallista tuotantoa
* *Minnen från Petsamo: med ett 50-tal bilder*. Schildt, Helsingfors 1921, ilmestyi Viljo Tolvasen suomentamana nimellä *Petsamon muistoja sekä kuvia niiltä mailta*. Otava 1921

## Lähteet
How’s the Heart?

**How's the Heart?** on Bloodred Hourglassin kuudes studioalbumi, joka julkaistiin 20. lokakuuta 2023 levymerkillä Out of Line Music.

Albumin avauskappaleelle "Of Course I Still Love You" julkaistiin musiikkivideo, jonka tuotannosta vastasi Riivata Visuals.

## Kappaleet
# 
# 
# 
# 
# 
# 
# 
# 
# 
# 

### Bonuskappaleet
# 
# 
#  

## Kokoonpano
* Jaredi Koukonen – laulu
* Jarkko Hyvönen – rummut
* Jose Moilanen – basso
* Lauri Silvonen – kitara
* Joni Lahdenkauppi – kitara
* Eero Silvonen – kitara

## Arvostelut
* Desibeli.net: 
* Imperiumi: 7/10
* Inferno: 
* Kaaoszine: 
* Soundi: 

## Lähteet

## Aiheesta muualla
* 
*
Mate Molnar

**Máté Molnár** (s. 25. toukokuuta 1979) on unkarilainen heavy metal -muusikko. Hän on toiminut suomalaisen power metal -yhtyeen Beast in Blackin basistina.

Ennen kuin Molnár liittyi Beast In Blackiin, hän soitti vuosia Wisdom-nimisessä unkarilaisessa power metal -yhtyeessä.

## Lähteet
Vesa Nikunen

**Vesa Pellervo Nikunen** (18. tammikuuta 1935 – 10. marraskuuta 2024) oli suomalainen rehtori ja koulutusalan vaikuttaja. Hän toimi Helsingin Suomalainen Yhteiskoulun rehtorina vuosina 1966–1997.

Nikunen valmistui teologian kandidaatiksi Helsingin yliopistosta vuonna 1958. Hän työskenteli Vanhankirkon seurakunnassa pastorina vuosina 1958–1961. Nikunen työskenteli vuosina 1959–1961 vt. uskonnon lehtorina Helsingin normaalilyseossa ja vuosina 1961–1966 uskonnon lehtorina Helsingin Suomalaisessa Yhteiskoulussa.

Nikunen toimi uransa aikana useissa koulutusalan kansallisissa ja kansainvälisissä luottamustehtävissä. Hän oli Suomen uskonnonopettajien liiton puheenjohtaja vuosina 1967–1969 ja 1974–1978. Suomen yksityiskoulujen liiton puheenjohtajana Nikunen toimi vuosina 1979–1996.

Euroopan yksityiskoulujen *European Council of National Associations of Independent Schools* (ECNAIS) -kattojärjestön hallituksen jäsenenä Nikunen toimi vuosina 1987–1997. Hän toimi vuosina 1978–1982 Pohjoismaiden yksityiskoulujen liiton (*Nordisk Privatskoleunion*) puheenjohtajana.

Nikunen sai vuonna 1990 professorin arvonimen.

## Lähteet
David Pettersson

**David Pettersson** (s. 1981) on suomalainen maatalousyrittäjä ja kristillisdemokraattinen poliitikko. Pettersson on kristillisdemokraattien varapuheenjohtaja vuodesta 2023 lähtien. Pettersson työskentelee luomuviljelijänä perhetilalla. Viljeystila on panostanut erityisesti luomuviljan tuotantoon. Aikaisemmin Pettersson on toiminut myös maitoauton kuljettajana. Koulutukseltaan Pettersson on teologian maisteri Åbo Akademista.

Pettersson on lisäksi toiminut Pedersören kunnanvaltuutettuna vuodesta 2008 lähtien ja Pedersören kunnanvaltuuston 1. varapuheenjohtajana. Pettersson valittiin vuoden 2022 aluevaaleissa Pohjanmaan hyvinvointialueen aluevaltuutetuksi. Pettersson toimii puolueensa edustajana Pohjanmaan hyvinvointialueen aluehallituksessa.

## Lähteet
Tampereen Poliisi-Urheilijat

**Tampereen Poliisi-Urheilijat** on tamperelainen urheiluseura. Seura on perustettu vuonna 1921.

Seuran urheilijoista olympialaisissa on kilpaillut yleisurheilussa Pentti Eskola ja Eero Tuomaala sekä maastohiihdossa Kalevi Laurila, Kari Ristanen ja Antti Sivonen. Suunnistuksessa seura on muun muassa voittanut Jukolan viestin vuonna 1964.

Nykyään seuran päälajit ovat jääkiekko ja golf.

## Lähteet
Ilmari Helimäki

**Unto Ilmari Helimäki** (15. tammikuuta 1928 Virrat – 22. joulukuuta 2013 Helsinki) oli suomalainen professori, filosofian tohtori ja Suomen Kristillisen Liiton/Kristillisdemokraattien poliitikko. Helimäki valmistui Helsingin yliopistosta filosofian kandidaatiksi 1957 ja lisensiaatiksi 1960 pääaineenaan meteorologia. Helimäki aloitti työuransa Ilmatieteellisessä keskuslaitoksessa 1952 ja hänet valittiin tiedemiesryhmään Norjan Huippuvuorille 1957–58. Huippuvuorilla kerätyn aineiston pohjalta Helimäki väitteli 1964 ja hänet nimitettiin professoriksi Ilmatieteen keskuslaitoksen ilmasto- ja tekniselle osastolle. Helimäki jäi eläkkeelle 1993.

Helmimäki osallistui kristillisdemokraattien ja sen edeltäjän Suomen Kristillisen Liiton politiikaaan vuosikymmenien ajan. Helimäki toimi 12 vuotta Helsingin kaupunginhallituksessa ja 36 vuotta kaupunginvaltuustossa. Helimäki teki muun muassa aloitteen savukaasujen puhdistamisesta rikkidioksidista sekä bensiinin ja viinipullon kaulusten lyijyn poistamiseksi. Muita Helimäen luottamustoimia oli mm. Osuusliike Elannon ja HOK-Elannon edustajiston ja hallituksen jäsenyydet. Helimäki toimi aktiivisesti seurakunnassa ja hän oli Helsingin Saalem-seurakunnan vanhimmistossa vuodesta 1964 lähtien.

## Yksityiselämä
Helimäki oli suurperheen kuudes lapsi. Opiskeluvuosinaan Helimäki avoitui Salme Peuran kanssa ja he saivat kolme lasta. Helimäki toimi viimeiset kuusi vuotta puolisonsa omaishoitajana. Helimäellä oli vapaa-ajan asunto Virroilla ja hän harrasti kalastusta.

## Lähteet
Sissela

**Sissela** on naisen etunimi. Se on Cecilia-nimen ruotsalainen muunnos, joka alkoi yleistyä virallisena etunimenä 1980- ja 1990-luvuilla. Vuoden 2022 lopussa Ruotsissa oli kirjoilla yhteensä 177 tämännimistä naista.

Vuodesta 2001 alkaen Sisselalla on ollut Ruotsin almanakassa nimipäivä 22.&nbsp;marraskuuta. Suomessa etunimi Sissela on vuoteen 2023 mennessä annettu yhteensä alle 15 naiselle.

## Tunnettuja Sisseloita
* Sissela Kyle (s. 1957), ruotsalainen näyttelijä ja koomikko

## Lähteet
Marjatta Laakko

**Marjatta Laakko** (s. 29. joulukuuta 1938 Miehikkälä) on suomalainen sairaanhoitaja ja kunnallispoliitikko. Laakko toimi vuodesta 1985 myös Suomen Kristillisen Liiton varapuheenjohtajana. Laakko jäi eläkkeelle Lappeenrannan kaupungin johtavan ylihoitajan virasta vuonna 2001. Laakko on toiminut vuodesta 1973 lähtien Lappeenrannan kaupunginvaltuuston jäsenenä ja kaupunginhallituksessa 26 vuoden ajan. Laakko on myös Lappeenrannan seurakuntayhtymän yhteisen kirkkovaltuuston ja -neuvoston jäsen.

Varapuheenjohtajuuden ohella Laakko on toiminut SKL/KD:n terveyspoliittisen työryhmän puheenjohtajana.

## Lähteet
Shimon Hayut

**Shimon Yehuda Hayut** (; s. 27. syyskuuta 1990 Bnei Brak) on israelilainen talousrikollinen. Hän on esiintynyt Simon Leviev -nimellä ja tullut tunnetuksi "Tinder-huijarina". 

Hayut on El Al -lentoyhtiön päärabbina työskennelleen Yohanan Hayutin poika. Hän asui teini-ikäisenä perhetuttujen luona Brooklynissa. Hän tutustui Simon Leviev -nimeä käyttäen ja timanttipohatta Lev Levijevin poikana esiintyen huijaamiinsa naisiin Tinderissä. Osalle uhreistaan Hayut väitti olevansa asekauppias tai entinen hävittäjälentäjä. Hän huijasi naisilta yhteensä miljoonia euroja ja saavutti huijauksillaan ylellisen elämäntavan. Hän myös tapasi uhrejaan ja vei näitä kaukomatkoille, jotka rahoitettiin muilta uhreilta huijatuin varoin. Hän vetosi luottokortin käyttöön liittyneisiin ongelmiin saadakseen uhrien luottokortteja käyttöönsä. Hayutilla oli eri maissa samanaikaisesti monia naisia uhreina.

Kolmen suomalaisen naisen tiedettiin joutuneen Hayutin uhreiksi jo vuonna 2015. Hän sai Suomessa kolmen vuoden vankeustuomion huijattuaan näiltä naisilta vähintään 200&nbsp;000 euroa. Yhden suomalaisuhrinsa kanssa hän myös sai lapsen. Suoritettuaan rangaistuksensa Suomessa Hayut palautettiin vuonna 2017 kotimaahansa, josta hän oli jo aiemmin paennut rikosvastuuta. Hayut kuitenkin pakeni maasta uuden identiteetin turvin. Israel julisti hänet karkuriksi, ja hänet palautettiin Israeliin taas vuonna 2019. Hän sai siellä 15 kuukauden vankeustuomion, josta istui viisi kuukautta. Suomalaisiin kohdistuneita petoksia käsitteli Jarkko Sipilä, joka sai vuoden 2016 artikkelinsa tiimoilta yhteydenoton Hayutin kanssa tekemisissä olleelta saksalaiselta naiselta. Näin Sipilälle avautui toiminnan kansainvälinen ulottuvuus. Vuonna 2018 Sipilä sai yhteydenoton norjalaiselta *[[Verdens Gang]]* -lehdeltä, joka pyysi tietoja Hayutin tuomiosta. *Verdens Gangin* tekemän laajan selvityksen pohjalta 2. helmikuuta 2022 julkaistiin *[[Tinder-huijarin jäljillä]]* -dokumentti (*The Tinder Swindler*), josta tuli suosittu true crime -julkaisu Netflixissä. Ohjaajana toimi Felicity Morris. Hayut kuittasi kaikki syytökset valheina ja jatkoi naisten huijaamista myös dokumentin ilmestyttyä. Hänet halutaan rikosvastuuseen myös muun muassa Espanjaan.

Israelissa Lev Levijevin perhe on ryhtynyt oikeustoimiin Hayutia vastaan, koska hän esiintyi Levijevin poikana hyötyäkseen ja teeskennelläkseen rikasta perillistä. Hayut joutui myös itse petoksen uhriksi yhden naisen huijattua häneltä yli 6&nbsp;000 Yhdysvaltain dollaria väitetysti Instagram-tilin vahvistamista varten. Huijauksen aloittaneen naisen mies tuki naisen kertomusta esiintyen Meta-yhtiön työntekijänä. Hayut on muuttanut nimensä virallisesti Simon Levieviksi. Hän seurusteli malli Kate Konlinin kanssa; Konlin tuki Hayutia vielä *Tinder-huijarin jäljillä* -dokumentin ilmestyttyä, mutta ilmiantoi tämän sittemmin poliisille, jolloin Hayut syytti Konlinia valehtelijaksi.

## Lähteet
Arvid Krogerus

**Arvid Alexander Krogerus** (31. elokuuta 1868 Helsinki – 2. joulukuuta 1944 Helsinki) oli suomalainen korkeimman hallinto-oikeuden hallintoneuvos.

Arvid Krogeruksen vanhemmat olivat senaattori, valtioneuvos Gustaf Adolf Krogerus ja Alexandra Titoff. Hän pääsi ylioppilaaksi Helsingin ruotsalaisesta reaalilyseosta 1886 ja suoritti Helsingin yliopistossa oikeustutkinnon 1889. Krogerus sai varatuomarin arvon 1892.

Krogerus toimi aluksi ylimääräisenä kopistina senaatin oikeus- ja talousosastoilla. Krogerus oli senaatin siviilitoimituskunnan kanslistina vuodesta 1898, protokollasihteerinä vuodesta 1907 ja esittelijäsihteerinä 1909–1918. Hän oli samalla Helsingin raastuvanoikeudessa rikosasiain notaarina vuodesta 1900 ja nuorempana oikeusneuvosmiehenä vuodesta 1904. Korkeimman hallinto-oikeuden hallintoneuvoksena hän oli 1918–1938. Lisäksi Krogerus toimi Suomen Kiinteistöpankin julkisena asiamiehenä 1907–1922 ja oli jäsenenä useissa valtion komiteoissa.

## Toimitustöitä
* *Korkeimman hallinto-oikeuden ratkaisujen hakemisto vv. 1918-1932*; korkeimman hallinto-oikeuden määräyksestä toimittanut Arvid Krogerus. Karisto 1936

## Lähteet

## Aiheesta muualla
* Korkein hallinto-oikeus, vasemmalta lukien Matti Aura, Henrik Hjalmar Kahelin (myöh. Kahanpää), Bror Mölsé, Iivar Ahava, Arvid Krogerus, Axel Rikberg, K.J. Ståhlberg, Toivo Kivimäki, Karl Gustaf Söderholm, Urho Castrén ja Oskar Möller. Eric Sundströmin valokuva vuodelta 1932, Museovirasto, Historian kuvakokoelma (Finna)
* Korkeimman hallinto-oikeuden 20-vuotispäivät, hallintoneuvokset vasemmalta lukien Iivari Ahava, Arvid Krogerus, K.J. Ståhlberg, esittelijä Oskar Möller (seisomassa) ja Hjalmar Kahanpää. Museovirasto, Historian kuvakokoelma (Finna)
Vartiovuoren arvoitus

**Vartiovuoren arvoitus** () on suoraan videolle julkaistu brittiläinen animaatioelokuva vuodelta 2022, joka perustuu televisiosarjaan Tuomas Veturi: Täyttä höyryä eteenpäin. Elokuvan tietokoneanimaation on tehnyt Mattel Television.

## Ääninäyttelijät
Bubbling Boilers

**Bubbling Boilers** () on lyhyt brittiläinen animaatioelokuva vuodelta 2016, joka perustuu televisiosarjaan Tuomas Veturi. Elokuvan tietokoneanimaation on tehnyt Arc Productions.

## Ääninäyttelijät

## Aiheesta muualla
*
Teuvo V. Riikonen

**Teuvo Viktor Riikonen** (s. 2. marraskuuta 1960 Helsinki) on suomalainen toiminnanjohtaja, pappi ja kirjailija. Riikonen on työskennelyt Parikanniemisäätiön toiminnanjohtajana vuodesta 2012 lähtien. Aikaisemmin hän on työskennellyt mm. nuorisotyöntekijänä, sotilaspappina ja rehtorina. Koulutukseltaan Riikonen on teologian kandidaatti Helsingin yliopistosta.

Riikonen toimi vuosina 2009–2015 Suomen Kristillisdemokraattien varapuheenjohtajana sekä Savonlinnan kaupunginvaltuutettuna 2001–2017. Riikonen toimi Mikkelin hiippakunnan kirkolliskokousedustajana vuosina 2004–2011.

## Varhainen elämä ja koulutus
Riikonen valmistui Kellokosken yhteiskoulusta vuonna 1977. Riikonen opiskeli Helsingin yliopistossa teologian kandidaatiksi ja hän valmistui 1991. Vuonna 1992 Riikonen vihittiin papiksi.

## Ura
Riikonen on työskennellyt SLEY:n nuorisotyöntekijänä 1984–85 ja nuorisotyönjohtajana 1985–1992. Vuosina 1987–1988 Riikonen toimi sotilasdiakonin Golanissa. Vuosina 1993–94 ja 1996–97 Riikonen toimi vs. opettajana Helsingin evankelisessa opistossa. Vuosina 1994–96 hän toimi SLEY:n piirityöntekijänä ja vuodesta 1997 julistus- ja opetustyöntekijänä. Vuosina 1999–2012 Riikonen toimi Savonlinnan kristillisen opiston rehtorina.

Riikonen on toiminut sotilaspappina Afganistanissa 2008 ja Libanonissa 2014.

## Teokset
* *Pure Piplia*, SLEY-Kirjat 1990
* *Isäni miksi*, Kirjapaja 1996
* *Häpeästä välittämättä*, SLEY-kirjat 1998
* *Nouse siivillesi*, Kirjapaja 1999
* *Heti matkaan – Markuksen evankeliumi kiireisille*, Uusi Tie 1999
* *Elämän Puu – rippikoululaisen kirja*, Kirjapaja 2002
* *Pelkistettyä armoa*, SLEY-kirjat 2003
* *Lippa silmille ja liukuun – johdatus kirkolliseen satiiriin*, Uusi Tie 2005
* *Levon lähteillä*, SLEY-kirjat 2005
* *Velikultia ja veijareista - pienet profeetat ja apostolit*, Karas-sana 2006
* *Tapahtui Ritalanmäellä – Savonlinnan kristillinen opisto 60 v.*, Savonlinnan kristillinen opisto 2006
* *Minä, vian minä – näkökulmia uusitsekkääseen aikaan*, Kirjapaja 2006
* *Matka, jonka sain*, Katharos 2008
* *Kabulin taivaan alla – sotilaspapin päiväkirja*, Kirjapaja 2008
* *Armollinen erämaa*, Katharos 2009
* *Israel kibbutzista katosttuna: Päiväkirjamerkintöjä*, Perussanoma Oy 2010
* *AVE, PAVE! Paavali nyky- ja ikinuorille*, Perussanoma Oy 2012
* *Juhannusjuna 13 tuntia Helsingistä Rovaniemelle*, Väyläkirjat Oy 2013
* *Silitä minut ehjäksi*, Parikanniemen Ystävät 2014
* *Libanonin setripuun varjossa*, Väyläkirjat Oy 2015
* *TWAARNAT Ajatuksia pyhäpäiviin*, Väyläkirjat Oy 2017
* *Uukuniemeläisiä ukkoja ja eukkoja*, Parikanniemen Ystävät 2017
* *Se oli minulle koti*, Parikanniemen Ystävät 2019
* *Sanat sanotut ajallansa. Ajatuksia pyhäpäiviin*, Väyläkirjat 2020
* *PARRASVALOISSA Tarja Pyhähuhdan tie taiteilijaksi*. Väyläkirjat 2021

## Lähteet
Florian Rische

**Florian ”syrsoN” Rische** (s. 19. huhtikuuta 1996) on saksalainen *[[Counter-Strike 2]]* -ammattilainen. Hän edustaa nykyään BIG-joukkuetta ja pelaa useimmiten AWP-tarkkuskivääriä.

## Ura
SyrsoN on pelannut vuosiensa varrella lukuisissa eri joukkueissa, kuten Planetkey, Sprout, 00 Nation ja mTw. Hän on saavuttanut lähes kaikki tärkeät voittonsa BIG:n riveissä turnauksista DreamHack Open Leipzig 2020, DreamHack Masters Spring 2020: Europe, cs_summit 6 Online: Europe, DreamHack Open Summer 2020: Europe, Funspark ULTI 2020 ja Roobet Cup 2022. 

## Saavutukset

* Sija 10. HLTV TOP 20 Players of 2020 -arvioinnissa.
* MVP / DreamHack Masters Spring 2020: Europe.
* MVP / Roobet Cup.
* Hän on ensimmäinen ja tällä hetkellä ainoa saksalainen pelaaja, joka on päässyt HLTV TOP 20 -arviointiin.

## Lähteet
Marvellous Machinery

**Marvellous Machinery** () on suoraan videolle julkaistu brittiläinen animaatioelokuva vuodelta 2020, joka perustuu televisiosarjaan Tuomas Veturi. Elokuvan tietokoneanimaation on tehnyt Jam Filled Toronto.

## Ääninäyttelijät
All Star Parade

**All Star Parade** () on japanilainen animaatioelokuva vuodelta 2022, joka perustuu televisiosarjaan Tuomas Veturi. Elokuvan tietokoneanimaation on tehnyt Tokyo Theatres.

## Ääninäyttelijät
Kamjanka-Buzka

**Kamjanka-Buzka** (; alkujaan **Dymošin**, 1440-luku − 1485 **Kamjanka**, vuosina 1485–1944 nimellä **Kamjanka-Strumylova**) on historiallinen kaupunki Ukrainan Lvivin alueen Lvivin piirissä. Kamjanka-Buzka sijaitsee Läntisen Bugin ja sen sivuhaaran Kamjankan vesistöalueella, 43 kilometriä aluekeskus Lvivistä koilliseen. Kaupungissa on rautatie- ja linja-autoasemat.

Ukrainan tilastokeskus arvioi kaupungin väkiluvuksi 10&nbsp;397 (2022). Vuonna 2001 siellä oli 11&nbsp;674 asukasta.

Tammikuun keskilämpötila on −4,6 ja heinäkuun +18,1 celsiusastetta. Keskimääräinen vuosisademäärä on 660 millimetriä.

Paikkakunnalta on löydetty jälkiä pronssikauden asutuksesta (2000 eaa.). Ensimmäinen kirjallinen maininta on vuodelta 1406 kivimuureilla ja vallihaudalla linnoitetusta kylästä nimellä *Dymošin*. 1440-luvulta lähtien nimenä oli *Kamjanka*. Magdeburgin kaupunginoikeudet 1471 (Juri Strumylon aikana), jotka sittemmin myös Puolan kuningas Sigismund I vahvisti 1509. Kaupungin nimeksi vaihdettiin *Kamjanka-Strumylova* vuonna 1485, paikkakunnasta tuli merkittävä kaupan ja käsityön keskus 1400-luvun lopulla. 

(historia kesken) 

Vuosina 1867–1939 kaupunki oli kihlakuntakaupunki. Kamjanka-Buzka on Ukrainan kesän 2020 aluehallintouudistuksen jälkeen kuulunut Lvivin piiriin; sitä ennen se oli Kamjanka-Buzkan piirin keskus.

Kaupungin arkkitehtuurisesti ja kulttuurihistoriallisesti arvokkaisiin rakennuksiin lukeutuvat muun muassa Pyhän Nikolauksen kirkko (1667) ja sen kellotorni (1762), Neitsyt Marian syntymäkirkko (1882), kaupungintalo (1800-luku), Siunatun Neitsyt Marian taivaaseenastumisen kirkko (1910–1914) ja Kansantalo (1911/1914).  


Церква у рідному місті.jpg|Pyhän Nikolauksen kirkko (1667) ja sen kellotorni (1762)
Kamianka Buzka 16.jpg|
Kamianka Buzka 14.jpg|
Bus station in Kamianka-Buzka.jpg|Linja-autoasema.

## Lähteet

## Aiheesta muualla
Tuomas Veturi: Täyttä höyryä eteenpäin

**Tuomas Veturi: Täyttä höyryä eteenpäin** () on yhdysvaltalainen animaatiosarja. Se on jatkoa vuosina 1984–2021 tuotetulle Tuomas Veturi -animaatiosarjalle.

Sitä on esitetty Yhdysvalloissa Cartoon Network-kanavalla vuodesta 2021 alkaen. Suomessa sarjaa on esittänyt HBO Max ja Netflix vuodesta 2021 alkaen. 

## Juoni
Tuomas ystävineen tekee töitä Sodorin saarella, ja joutuvat kaikenlaisiin tilanteisiin. 

## Televisiosarja
Tuomas Veturista on tehty yhteensä kaksi televisiosarja;
* Tuomas Veturi (1984–2021)

## Lähteet

## Aiheesta muualla
*
N0tail

**Johan ”N0tail” Sundstein** (s. 8. lokakuuta 1993) on färsaarelais-tanskalainen *[[Dota 2]]* -ammattilainen. Hänen nykyinen joukkueensa on OG Esports, jota hän edustaa varapelaajana. Sundsteinia pidetään laajalti pelin kaikkien aikojen parhaana pelaajana.

Sundstein on myös kaikkien aikojen eniten rahaa pelaamisellaan tienannut elektronisen urheilun pelaaja yli seitsemän miljoonan dollarin tuloillaan.

## Ura
### ''Heroes of Newerth''
Ennen *Dota 2* -uraansa Sundstein aloitti 15-vuotiaana *[[Heroes of Newerth]]in* pelaamisen. Hän pelasi alkuaikoina paljon joukkuetoverinsa Tal ”Fly” Aizikin kanssa. He saavuttivat menestystä, kunnes Fnatic tarjosi heille sponsoroitua peliuraa, johon he suostuivat. 

### ''Dota 2''
Heores of Newerthin suosion ollessa laskussa, päätyi Fnatic vaihtamaan joukkueensa *Dota 2:een*. Joukkue ei päässyt merkittävään The International 2012 -turnaukseen, mutta seuraavien tuloksiensa ansiosta joukkue kutsuttiin seuraavan vuoden The International -turnaukseen. He tulivat turnauksessa kahdeksanneksi.

Elokuussa 2014 Sundstein siirtyi Team Secretiin hieman yli neljäksi kuukaudeksi. He voittivat joulukuussa merkittävän XMG Captains Draft 2.0 -turnauksen.

Sundstein siirtyi tammikuussa 2015 Cloud9:ään. Joukkue menestyi huonosti turnauksissa, eikä se saavuttanut mitään voittoja. Joukkueen paras sijoitus oli toinen sija Dota Pit League Season 3 -turnauksesta. 

Vuoden 2015 lokakuussa Sundstein siirtyi viimeisempään joukkueeseensa OG:een. OG:n riveissä hän on voittanut neljä major-turnausta vuosilta 2015 (Frankfurt), 2015 (Manila), 2016 (Boston) ja 2016 (Kiev). Lisäksi joukkue on voittanut kaksi The Internationalia vuosilta 2018 ja 2019.

## Lähteet
Wumpscut

**Wumpscut** on saksalainen electro-industrial-yhtye, jonka perusti toukokuussa 1991 Rudolf "Rudy" Ratzinger (s. 3. kesäkuuta 1966 Gangkofen). Hanke henkilöityy Ratzingeriin.

Ratzinger aloitti uransa DJ:na ja aloitti oman musiikkinsa tuottamisen Wumpscut-hankkeensa myötä vuonna 1991 voimakkaasti Leæther Stripin innoittamana. Joulukuussa 1993 julkaistusta debyyttialbumistaan *Music for a Slaughtering Tribe* lähtien Wumpscut loi pohjaa aggrotech-tyylilajille. *Boeses Junges Fleisch* (1999) ja sitä seuranneet albumit ovat kuitenkin olleet aiempaa melodisempia. Wumpscut ei ole koskaan esiintynyt livenä vaan on  keskittynyt ahkeraan julkaisutoimintaan. Hanketta varten perustettiin erillinen levy-yhtiö, Beton Kopf Media, mutta vuonna 1997 Wumpscut solmi Metropolis Recordsin kanssa yhdysvaltalaisen levytyssopimuksen ja julkaisi uudelleen suurimman osan aiemmasta tuotannostaan. Uutena albumina Metropolis Recordsin kautta julkaistiin *Embryodead*. 5. toukokuuta 2017 Wumpscutilta ilmestyi retrospektiivinen kokoelmalevy *:innerfire:*, jonka ilmoitettiin olevan viimeinen hankkeen nimissä julkaistava levytys. Vuonna 2021 Wumpscut teki kuitenkin paluun albumilla *Fledermavs 303*.

Wumpscut on käyttänyt musiikissaan provokatiivisia aiheita, kuten kansanmurhaa, kannibalismia, kidutusta ja pornografiaa. Vuonna 2009 Wumpscut herätti kohua viittaamalla Kauhajoen koulusurmat 23. syyskuuta 2008 toteuttaneeseen Matti Saareen uuden albuminsa *Fuckit* avauskappaleessa "Schlechter Mensch". Wumpscut oli ollut Matti Saaren suosikkiyhtye. Wumpscutia ihailivat myös Daniel Ruda ja hänen vaimonsa Manuela, jotka puukottivat vuonna 2001 Bochumissa 33-vuotiaan miehen "saatanallisena uhrilahjana" ja joivat tämän veren.

## Lähteet
Lorkaseriini

**Lorkaseriini** (kauppanimi **Belviq**. koodinimi **APD-356**) oli Arena Pharmaceuticalsin kehittämä laihdutuslääke. Se vähentää ruokahalua aktivoimalla 5-HT2C-serotoniinireseptoria aivojen hypotalamuksessa, jonka tiedetään hallitsevan ruokahalua. Se hyväksyttiin markkinoille vuonna 2012, ja vuonna 2020 se vedettiin pois myynnistä Yhdysvalloissa, koska lääkkeen käyttäjillä havaittiin kohonnut syöpäriski.

## Aineenvaihdunta
Lorkaseriinilla on laaja hepaattinen aineenvaihdunta, joka tuottaa inaktiivisia yhdisteitä. Lorkaseriinisulfamaatti (M1) on tärkein plasmassa kiertävä metaboliitti ja N-karbamoyyliglukuronidi lorkaseriini (M5) on virtsan päämetaboliitti. Muita vähäisiä metaboliitteja, jotka molemmat erittyvät virtsaan, ovat glukuronidi- tai sulfaattikonjugaatteja. Lorkaseriinin terminaalivaiheen puoliintumisaika on noin 11–12 tuntia.

## Affiniteetit

## Lähteet
Pikkalanjoen linja-autoturma

**Pikkalanjoen linja-autoturma** tapahtui tiistai-iltana 22. lokakuuta 1935 Siuntiossa Pikkalanjoen sillalla, kun henkilöautoa sillalla väistänyt linja-auto syöksyi jokeen. Autossa olleissa yhdeksästä henkilöstä kolme hukkui.

Pakinkyläläisen liikennöitsijä E. Järvisalon omistama Morris-merkkinen linja-auto U 1982 oli matkalla Turusta Helsinkiin. Autossa oli kuljettajan lisäksi kahdeksan matkustajaa, jotka olivat palaamassa Turussa pidetystä autonomistajain keskinäisen vakuutusyhtiön kokouksesta. Kun linja-auto tuli kello 22 aikaan illalla noin 2 kilometrin päässä Kelan rautatieasemalta sijaitsevalle Pikkalanjoen sillalle, sitä vastaan tuli sillalla Helsingin suunnasta kovaa vauhtia henkilöauto. Linja-auton kuljettaja yritti väistää täysillä valoilla vastaantullutta henkilöautoa mahdollisimman paljon oikealle, mutta henkilöauto tönäisi linja-autoa niin, että linja-auton etupyörä osui sillankaiteen kiviseen tukipylvääseen, jolloin auto kääntyi poikittain ja syöksyi nokka edellä sillalta Pikkalanjokeen murrettuaan 10 metrin matkalta sillan hirsisen kaiteen. Pikkalanjoki tulvi onnettomuushetkellä voimakkaasti sateiden seurauksena. Linja-auto kulkeutui noin 50 metrin matkan virran viemänä ennen kuin se painui joen pohjaan pyörät ylöspäin. Kuusi autossa ollutta matkustajaa onnistui pelastautumaan joen rannalle omin voimin, ja heidät vietiin noin 100 metrin päässä sijainneelle Pikkalan kansakoululle. Auton kuljettaja ja kaksi matkustajaa hukkuivat onnettomuudessa. Onnettomuuden aiheuttanut henkilöauto poistui pysähtymättä paikalta. 

Onnettomuusauto vedettiin vaijerilla joen pohjasta rantaan keskiviikkoaamuna 23. lokakuuta. Hukkuneiden ruumiita ei löytynyt autosta vaan ainoastaan yksi matkalaukku ja lakki. Auto ei ollut vaurioitunut kovinkaan paljoa, mutta kaikki auton ikkunat olivat rikkoutuneet. Kahden auton matkustajan ruumiit löydettiin Pikkalanjoesta sunnuntaina 28. lokakuuta noin kilometrin päästä onnettomuuspaikalta. 28. lokakuuta selvisi että linja-autoa vastaan oli ajanut turkulainen Fiat-merkkinen henkilöauto, jota ohjasi johtaja G. Källström. Autoa kuljettaneen Koivumäen ruumis löytyi vasta 21. joulukuuta noin puolitoista kilometriä Pikkalanjoen sillalta Suomenlahteen päin.

Kirkkonummen ja Siuntion kihlakunnanoikeus vapautti henkilöautoa ohjanneen johtaja K. G. Källströmin kaikesta vastuusta onnettomuuteen 2. syyskuuta 1936. Päätöksen mukaan onneetomuuteen oli syynä lähinnä linja-autoa kuljettaneen Koivumäen varomaton ajo, koska tämä oli ajanut Pikkalanjoen sillalle, vaikka henkilöautolla oli oikeus ensin kulkea sillan yli. Koivumäellä ei ollut myöskään linja-auton kuljettamiseen ajokorttia.

## Lähteet
Kirjallisuusvuosi 1694

**Kirjallisuusvuosi 1694** käsittelee vuoden 1694 tärkeitä kirjallisuuden tapahtumia, uutisia ja julkistuksia.

## Tapahtumia
* Mary Astell oli englantilainen protofeministinen kirjailija, filosofi ja puhuja. Hänen päämääränään oli naisten koulutuksellinen tasa-arvo, minkä takia  hänelle on annettu kunnianimi "Englannin ensimmäinen feministi."
* Kiovan akatemia, nykyinen Kiovan kansallinen yliopisto, sai toimiluvan Venäjän tsaarilta Iivana V:ltä.

## Julkaisuja

* Mary Astell &ndash; *A Serious Proposal to the Ladies, for the Advancement of Their True and Greatest Interest*
* Nicolas Boileau &ndash; *Réflexions critiques sur Longin*
* Charlotte-Rose Caumont de la Force &ndash; *Histoire secrète de Bourgogne* (romaani)
* Jacques de Tourreil &ndash; *Dictionnaire de l'Académie française*

## Lähteet
Katuverkko

**Katuverkko** kattaa tietyn aleen, kaupunkien tai taajamien katujärjestelmät. Kuntatasolla tehdään katujen rakentamisen suunnitelmat sekä hoidetaan katujen rakentamisen toteutus ja katujen huolto. Kunnissa tapahtuu myös katuverkon kehittämistoiminta. Katuverkon kehittämistä tarvitaan katujen uudistamiseen. Uudistamistarve puolestaan johtuu liikenteessä tapahtuvista aikojen kuluessa tapahtuvista muutoksista. Katuverkon kehittämisessä huomioon otettavia asioita ovat ajoittain ruuhkautuvat väylät ja tavaraliikenteen kuljetusreitit. Tavaraliikenteen kehittämisessä esiin tulevia seikkoja ovat kaupunkien logistiikan seikat, kuten tavaroiden lastaamiseen, purkuun ja jakeluun kuuluvaan tiedotukseen liittyvät seikat. Suomessa Väylävirasto pitää yllä Digiroad-tietojärjestelmää, missä on tietoja muun muassa joukkoliikenteen pysäkkien ylläpidosta ja katuverkoston, kuten myös maantieverkoston tapahtumista.

## Lähteet

## Aiheesta muualla
* https://www.kunta-liitto.fi/julkaisut/2019/1981-okemuksia-katuverkon-automaattivalvonnasta
* https://www.tyrnava.fi/asuminen-ja-ymparisto/liikenne/katuverkko
* https://www.ess.fi/aihe/Katuverkko
Aase Foss Abrahamsen

**Aase Karin Foss Abrahamsen** (27. elokuuta 1930 Drammen – 7. toukokuuta 2023 Bærum) oli norjalainen lasten- ja nuortenkirjailija.

## Elämä ja ura
Aase Foss Abrahamsen muutti kahdeksanvuotiaana perheensä kanssa Kristiansandiin. Neljä vuotta myöhemmin hänen äitinsä kuoli. Abrahamsen kirjoitti ylioppilaaksi vuonna 1949 ja meni Oslon yliopistoon opiskelemaan filologiaa. Hän valmistui vuonna 1956 pääaineenaan historia.

Abrahamsenin esikoisteos *Håkon slalomkjører* ilmestyi vuonna 1971. Seuraavien vuosikymmenien aikana hän julkaisi tasaisesti niin pienten lasten kuvakirjoja kuin nuorisoromaaneja ja -novelleja. 1980-luvulla Abrahamsen kirjoitti lisäksi kolme aikuisten romaania.

## Yksityiselämä
Aase Foss Abrahamsen avioitui vuonna 1953 lääkäri Arne Foss Abrahamsenin kanssa. He saivat viisi lasta.

## Teoksia
### Suomennetut teokset
* *Anne sairaalassa* (*Anne på sykehus*) ; Suomentanut Auli Hurme-Keränen, Kustannus-Mäkelä 1990 

### Lasten- ja nuortenkirjat

* *Håkon slalåmkjører* (1971)
* *Blomster fra Hiroshima* (1972)
* *Kan ikke akkurat gå, men...* (1974)
* *Kvis jeg kunne bestemme* (1977)
* *Ikke deg denne gang* (1978)
* *Når noen trenger meg* (1979)
* *Videre, lille kvinne* (1981)
* *Det var ikke min skyld* (1983)
* *Fint at ikke alle er like* (1984)
* *En dag med sol* (1987)
* *Anne på sykehus* (1989)
* *Glad i deg* (1991)
* *Ingen vet* (1994)
* *Ingemannsland* (1996)
* *Fjerde symfoni* (1999)

### Aikuisten kirjat
* *Fors sterk, Birgitte* (1982)
* *Fuglen og den hvite duken* (1985)
* *Alltid de andre* (1988)

## Lähteet
Luettelo Vihreän Lyhdyn vihollisista

Tämä on luettelo sarjakuvasankari Vihreän Lyhdyn vihollisista. Tässä artikkelissa esitetään maan Vihreän Lyhdyn vastustajia. Lisäksi kaikkien Vihreiden Lyhtyjen vihollisiksi on luokiteltu Ihmismetsästäjiksi kutsutut androidit, Sinestron johtamat Keltaisten Lyhtyjen joukot, Atrocituksen johtamat Punaisten Lyhtyjen joukot ja Nekronin ja Black Handin johtamat Mustan Lyhdyn joukot.

## Alan Scottin vihollisia

## Hal Jordanin vihollisia

## Modernin ajan vihollisia

## Muita vihollisia
*White Star
*Adam Adams
*Green Dragon
*Whistler
*Hämähäkki II
*Silhouette
*Prince Peril
*Doctor Aqua
*Tin Soldier
*The Fop
*Aerialist
*The Zegors
*Ferenc Aldebaran
*The Spectrans
*The Protonic Force
*Myrwhydden
*The Headmen
*Brutus Force
*The Controllers
*Replikon
*The Anti-Green Lantern Corps
*Legion
*Traitor
*Amon Sur
*Ragnar
*Loragg
*The Keepers
*Relic
*Doctor Ub'x
*Time Commander
*Tybalt Bak'sar
Undredalin sauvakirkko

**Undredalin sauvakirkko** on Norjassa Aurlandin kunnassa sijaitseva Pohjoismaiden pienin yhä käytössä oleva sauvakirkko. Se on myös Norjan pienin seurakunnan pääkirkko. Rakennuksen iästä ei ole tarkkaa tietoa, mutta se on peräisin keskiajalta, todennäköisesti vuosien 1150–1300 väliltä. Kirkossa on 40 istumapaikkaa ja kirkkosalin pinta-ala on noin 27 neliömetriä.

Undredal stave church - alter - 25may2006.jpg|Alttari

## Lähteet

## Aiheesta muualla
Road (Alice Cooperin albumi)

**Road** on Alice Cooperin albumi, joka julkaistiin 25. elokuuta 2023.
## Kappaleet
# 
# 
# 
# 
# 
# 
# 
# 
# 
# 
# 
# 
#  (The Who cover)

## Kokoonpano
* Alice Cooper - laulu
* Ryan Roxie - kitara
* Tommy Henriksen - kitara
* Nita Strauss - kitara
* Glen Sobel - rummut
* Chuck Garric - bassokitara
* Kane Roberts - kitara kappaleessa Dead Don’t Dance
* Tom Morello - kitara kappaleessa White Line Frankenstein

## Arvostelut
* Imperiumi: 7/10
* Inferno: 
* Kaaoszine: 
* Soundi: 

## Lähteet
Kristen Nygaard

**Kristen Nygaard** (27. elokuuta 1926 Oslo – 10. elokuuta 2002 Oslo) oli norjalainen matemaatikko, ohjelmoija ja poliitikko. Hän työskenteli tietojenkäsittelyn professorina Aarhusin ja myöhemmin Oslon yliopistossa. Nygaard kehitti 1960-luvulla Ole-Johan Dahlin kanssa Simula-ohjelmointikielen. Myöhemmin hän tuli tunnetuksi Norjan EU-jäsenyyden vastustajana. Hän johti Nei til EU -kansanliikettä vuoden 1994 kansanäänestyksen alla. 
## Lähteet

## Aiheesta muualla
Kirjallisuusvuosi 1693

**Kirjallisuusvuosi 1693** käsittelee vuoden 1693 tärkeitä kirjallisuuden tapahtumia, uutisia ja julkistuksia.

## Tapahtumia

* Ranskalainen maantieteilijä Alexis-Hubert Jaillot julkaisi Espanjan ja Portugalin rannikoiden tarkat purjehduskartat nimellä *[[Neptune François|Le Neptune François ou Recueil des Cartes Marines levées et gravées par ordre du roy]]*. 
* John Dunton alkoi julkaista *The Ladies' Mercury* -lehteä Lontoossa. Se oli maan ensimmäinen naisille suunnattu aikakauslehti.
* Ruotsin vuoden 1693 kirkkokäsikirja ilmestyi.

## Julkaisuja
* Alexis-Hubert Jaillot &ndash; *[[Neptune François|Le Neptune François ou Recueil des Cartes Marines levées et gravées par ordre du roy]]* 
* John Locke &ndash; *Some Thoughts Concerning Education* (suom. *[[Muutamia mietteitä kasvatuksesta]]*)
* Charles Perrault &ndash; *Les Souhaits ridicules* (suom. *Naurettavat toivomukset*)
* John Ray &ndash; *Synopsis methodica Animalium Quadrupedum et Serpentini Generis* (eläintiedettä)
* John Ray &ndash; *Collection of Curious Travels and Voyages* (maantiedettä)

## Lähteet
Liikennevirta (liikenne)

**Liikennevirta** on termi, jota käytetään esimerkiksi liikenteen määrästä tiettyjen alueiden liikenneväylillä. Tieliikenteessä kulkevien ajoneuvojen määrää on tarkasteltu teiden varsille asetettujen LAM-pisteiden avulla. LAM-pisteisiin tallentuu nämä pisteet ohittaneiden ajoneuvojen lukumäärä. Näin saadaan selville tiettynä aikana tiellä kulkeneiden ajoneuvojen likimainen lukumäärä. Tosin pisteet eivät ole aivan tarkkoja eivätkä välttämättä huomioi samanaikaisesti kaikenlaisia ajoneuvoja. Fintraffic on lisäksi tilastoinnut kaupallisen junaliikenteen määriä sekä lähiliikenteessä että kaukoliikenteessä. Myös lentoliikenteen määriä on tilastoitu, jolloin on käytetty apuna ANS:n lentosuunnitelma tietokantaa. Liikennevirtaa tarkastellaan myös liikenteen sujuvuuden kannalta. Myös erilaisten ilmiöiden, kuten koronaviruspandemian vaikutuksia liikenteen määrään on tarkkailtu. Silloin tällöin arvioidaan liikennevirtojen kehitystä ja ennustetaan liikenteen tulevia muutoksia.

## Lähteet
Mauri Rauanheimo

**Mauri Kaukovalta Rauanheimo**, sukunimi vuoteen 1906 *Järnefelt* (7. maaliskuuta 1902 Viipuri – 25. kesäkuuta 1938 Kauliranta) oli suomalainen Petsamossa vaikuttanut konsuli ja satama-alan yrityksen M. Rauanheimo Oy:n perustaja.

Mauri Rauanheimon vanhemmat olivat sanomalehtimies, konsuli, kansanedustaja ja kirjailija Akseli Rauanheimo, vuoteen 1906 Järnefelt ja tämän ensimmäinen puoliso Johanna (Hanna) Mariana Nylund (1872–1918). Hänen veljiään olivat eversti Uljas Rauanheimo ja toimittaja, kirjailija Yrjö Rauanheimo.

Rauanheimo kävi koulunsa Viipurissa ja Helsingissä Helsingin Suomalaisessa normaalilyseossa. Hän osallistui Suomen sisällissotaan valkoisten puolella ja sodan jälkeen hän teki opintomatkan Yhdysvaltoihin 1919–1920.

Rauanheimo oli Petsamossa Liinahamarin sataman vt. satamakapteenina ja Petsamon merenkulkupiirin hoitajana. Vuonna 1932 hänet nimitettiin Petsamon ensimmäiseksi satamakapteeniksi ja luotsipäälliköksi. Rauanheimo perusti ahtausalan yrityksen M. Rauanheimo Oy:n Petsamoon. Hän oli myös Norjan varakonsulina Petsamossa. Rauanheimo oli jäsenenä Petsamon kunnanvaltuustossa ja kunnallislautakunnassa ja toimi niiden varapuheenjohtajana. Hän oli mukana perustamssa Petsamon suojeluskuntaa ja rintamamiesyhdistystä ja oli jäsenenä suojeluskunnan esikunnassa.

Rauanheimo perheineen oli matkustajana norjalaisessa matkustajahöyrylaiva Herassa, joka haaksirikkoutui voimakkaassa myrskyssä 18. maaliskuuta 1931 Havöysundin luona Ruijan rannikolla Pohjois-Norjassa. Laivalla olleista 62 henkilöstä hukkui 7. Hukkuneiden joukossa oli Rauanheimon 4-vuotias tytär Mirjam.

Rauanheimo kuoli 36-vuotiaana kesäkuussa 1938 Tornionjokilaakson Kaulirannassa sydänkohtaukseen. Hän oli tällöin matkalla Petsamosta etelään saadakseen hankkiakseen kylpylaitoksista parannusta sairastamaansa sydäntautiin. Rauanheimon kuoltua hänen leskensä Liisa Rauanheimo myi M. Rauanheimo Oy:n loviisalaiselle laivanvarustajalle Ragnar Nordströmille. Suomen menetettyä Petsamon M. Rauanheimo Oy:n toiminta siirrettiin Kokkolaan 1945. Yritys toimi Kokkolan satamassa Nordströmin omistuksessa  satamaoperaattorina ja 1960-luvulla myös varustamona. Kun Nordströmin varustamotoiminta päättyi 1970 Kokkolassa toiminut M. Rauanheimo Oy jäi edelleen Nordströmin perheen omistukseen. Yritys myytiin 1983 Auto-Haro Oy:lle. Vuonna 1988 Oy M. Rauanheimo Ab siirtyi Ab Bs Financen omistamalle Botnia Shippingille ja vuonna 2001 Oy M. Rauanheimo Ab siirtyi KWH-konsernin omistukseen. Vuonna 2020 M. Rauanheimo Oy toimi Kokkolan lisäksi kuudessa muussa satamassa Suomessa (Oulu, Tahkoluoto, Koverhar, Vuosaari, Kotka ja Hamina). Yhtiö oli tällöin Suomen suurin transitoliikenteen toimija ja kuivabulkin satamaoperaattori. Se tarjosi laivanselvityspalveluja Kokkolan, Vuosaaren, Hamina-Kotkan, Porin, Koverharin, Oulun ja Kalajoen satamissa.

## Lähteet

## Aiheesta muualla
* M. Rauanheimo Oy:n sivut
Sivutie

**Sivutie** on liikennöity tie, joka on maantieverkoston pääteiden ulkopuolinen tieosuus. Sivuteitä ovat esimerkiksi pihatiet ja monet kylätiet. Sivutieksi luokitellaan tiet, joilla liikenne on erittäin vähistä. Sivutieltä tuleva ajoneuvo on väistämisvelvollinen risteävällä päätiellä kulkevaa liikennettä kohtaan. Väistämisvelvollisuus voidaan ilmoittaa kärkikolmiolla tai stop-merkillä. Kuitenkin usein sivutien katsotaan olevan selvästi ymmärrettävä sivutieksi ja näin ollen väistämisvelvollisuudesta ei läheskään aina ilmoiteta liikennemerkein.

## Lähteet
Korotettu suojatie

**Korotettu suojatie** on suojatie, joka on rakennettu korokkeeksi ympäröivään katuun nähden. Korotetun suojatien laita merkitään mustavalkoisen ruudukon avulla. Suojatien korokkeeksi rakentamisen tarkoituksena on pakottaa autoilijat hidastamaan suojatien kohdalla ja näin lisätä liikenneturvallisuutta. Paikkoja, joissa korotettuja suojateitä on rakennettu, voivat olla 30–40 km/h rajoitusalueet, 50 km/h rajoitusalueet, silloin kun katu on kapea, siellä on keskisaareke tai liikennevalot ja 60 km/h rajoitusalueet, joissa on liikennevalot. Suojatie yleensä korotetaan molemmin puolin. Kuitenkin joskus sivutien risteyksessä sijaitseva korotettu suojatie voi olla korotettu vain päätien puolelta.

## Lähteet
Coutrasin taistelu

**Coutrasin taistelu** käytiin 20. lokakuuta 1587, ja se oli osa Ranskan uskonsotia. Taistelussa protestanttien Henrik Navarralaisen joukot löivät katolilaisten Joyeusen herttuan joukot. Ranskan kuningas Henrik III:n suosikki Joyeusen herttua Anne de Joyeuse kuoli taistelussa.

Taistelu alkoi aamulla 20. lokakuuta, ja se kesti vain pari tuntia. Taistelu päättyi noin 2 000 katolilaisen kuolemaan, kun taas protestanteilla oli vain noin viisikymmentä kaatunutta. Kummankin osapuolen joukot olivat yhtä vahvat. Kummallakin puolella oli jalkaväkeä 4 000 - 5 000. Ratsuväkeä taas oli katolilaisilla 1 500 - 1 800 ja protestanteilla 1 200 - 1 500. Taistelun aikana Joyeusen herttua tapettiin kostoksi, koka hän oli neljä kuukautta aikaisemmin teloituttanut 800 hugenotia. Henrik Navarralainen järjesti seuraavana päivänä hautajaiset molempien osapuolten uhreille. Taistelu oli protestanttien ensimmäinen voitto katolilaisista, ja se oli olennainen askel Henrik Navarralaisen nousussa Ranskan valtaistuimelle vuonna 1589, ja että hänestä tuli Ranskan kuningas Henrik IV.

## Lähteet

## Aiheesta muualla
Edna

**Edna** on naisen etunimi. Se on raamatullinen nimi, joka pohjautuu mahdollisesti heprean sanaan ’ilo, viehätys’. Englantilaisella kielialueella se saattaa olla myös muunnos iirinkielistä naisennimestä *Eithne*, joka voidaan tulkita Aidan-miehennimen feminiiniseksi vastineeksi.

Edna-nimi mainitaan Vanhan testamentin apokryfikirjoihin kuuluvassa Tobitin kirjassa. Jos nimi tulkitaan hepreankieliseksi, se on samaa alkuperää kuin Eden. Englannissa Edna on otettu etunimenä käyttöön vasta 1700-luvulla, mikä viittaisi siihen, että sinne nimi on omaksuttu Irlannista pikemminkin kuin *Raamatusta*.

Yhdysvalloissa Edna oli suosittu muotinimi 1800-luvun jälkipuoliskolla.

## Nimi Suomessa
Edna-nimeä ovat käyttäneet sekä suomenkieliset että ruotsinkieliset suomalaiset. Huhtikuuhun 2025 mennessä Digi- ja väestötietoviraston etunimitilastoon on kirjattu yhteensä 371 Ednaa. Suosituimmillaan tämä etunimi on ollut 1900–1910-luvuilla.

## Nimipäivät
Norjassa Ednalla on nykyään nimipäivä 31.&nbsp;lokakuuta. Vuosina 1986–1992 Ednalla oli myös Ruotsin almanakassa nimipäivä 11.&nbsp;maaliskuuta. 

## Tunnettuja Ednoja
* Edna Ferber (1885–1968), yhdysvaltalainen kirjailija
* Edna Gladney (1886–1961), yhdysvaltalainen lasten oikeuksien puolestapuhuja
* Edna Kiplagat (s. 1979), kenialainen kestävyysjuoksija
* Edna St. Vincent Millay (1892–1950), yhdysvaltalainen runoilija
* Edna O’Brien (1930–2024), irlantilainen kirjailija
* Edna May Oliver (1883–1942), yhdysvaltalainen näyttelijä
* Edna Parker (1893–2008), pitkäikäiseksi elänyt yhdysvaltalainen nainen
* Edna Annie Proulx (s. 1935), yhdysvaltalainen toimittaja ja kirjailija
* Edna Purviance (1895–1958), yhdysvaltalainen näyttelijä
* Edna O. Simpson (1891–1984), yhdysvaltalainen republikaanipoliitikko ja edustajainhuoneen jäsen
* Edna Thornton (1875–1964), brittiläinen oopperalaulaja

## Kuvitteellisia Ednoja
* Edna Birch, hahmo saippuasarjassa *[[Emmerdale]]*
* Edna Everage, *Dame Edna*, Barry Humphriesin esittämä komediahahmo
* Edna Krabappel, hahmo *[[Simpsonit]]*-animaatiosarjassa

## Nimi muissa yhteyksissä
* Hurrikaani Edna, vuoden 1954 trooppinen hirmumyrsky
* 445 Edna, päävyöhykkeen asteroidi

## Lähteet